Elektroniskā uzņēmējdarbība - Vikipēdija

# Elektroniskā uzņēmējdarbība

### Vikipēdijas raksts

Ir ierosinājums apvienot šo rakstu ar Elektroniskā komercija.

Elektroniskā uzņēmējdarbība, vai elektroniskais bizness, vai e-bizness, ir jebkurš process uzņēmējdarbībā, kas balstās uz informācijas un komunikāciju tehnoloģijām (IKT), līdzekļiem un metodēm. Elektroniskā uzņēmējdarbība paplašina uzņēmumu iespējas efektīvāk izmantot iekšējo un ārējo informāciju savu mērķu sasniegšanā.

IKT tehnoloģiju pielietošana uzņēmējdarbībā uzlabo uzņēmumu komunicēšanu, tai skaitā tiešsaistē, ar pasūtītājiem un piegādātājiem (e-komercija), partneriem, valsts iestādēm, dažādiem preču un pakalpojumu tirgus dalībniekiem. Uzņēmumi iegūst iespēju īstenot savu tirgus stratēģiju un taktiku vienlaicīgi, kā paralēli notiekošus procesus.

Elektroniskā uzņēmējdarbība ir maksimāli efektīva, ja tā aptver visu vērtības ķēdi - elektroniskos iepirkumus, piegādes ķēdi, pasūtījumu elektronisko apstrādi, ražošanas procesu automatizāciju, pasūtītāju apkalpošanu u.c.

Uzņēmumu IKT atvieglo arī piekļūšanu valsts un pašvaldību informācijas sistēmām (e-valdība), lai iegūtu uzņēmējdarbības veikšanai nepieciešamo informāciju par likumiem [1], un citiem normatīviem aktiem. Turklāt valsts un pašvaldības, to institūcijas, ir arī nozīmīgi preču un pakalpojumu iepircēji savām vajadzībām, īstenojot to ar iepirkumu sistēmas palīdzību [2].

Elektroniskās uzņēmējdarbības veicināšana ir arī viena no Eiropas Savienības prioritātēm Lisabonas stratēģijas ietvaros [3]. Tā veicina arī ātrāku inovāciju apgūšanu un ieviešanu uzņēmējdarbības praksē, tādējādi stimulējot darba ražīguma un ražošanas efektivitātes palielināšanos.

## [izmainīt šo sadaļu] Ārējās saites

E-bizness Eiropā

Uzņēmējs un e-bizness

Saturs iegūts no "http://lv.wikipedia.org../../../e/l/e/Elektronisk%C4%81_uz%C5%86%C4%93m%C4%93jdarb%C4%ABba.html"

Kategorijas: Raksti, kurus ierosināts apvienot | Ekonomika | Informācijas tehnoloģijas

##### Views

- Raksts
- Diskusija
- Pašreizējā versija

##### Meklēt